αγαθηι τυχηι της βουλης και τ[ου δημο]υ του αθ[ηναιων ε]πι αποληξιδος αρχοντος επ[ι] της π[α]νδιονιδο[ς ενατης πρυ]τανειας ηι μητροφανης διονυσιου αθμονευς εγ[ραμματευ]εν ανθεστηριωνος δεκατηι υστεραι πρωτηι της πρ[υτανει]ας εκκλησια κυρια εν τωι θεατρωι των προεδρων επ[εψηφι]ζεν μηνοφιλος σατυρου βερενικιδης και συμπροεδρο[ι] διο[τ]ιμος διοδωρου αλαιευς ειπεν υπερ ων οι καταστα[θεν]τες ανδρες υπο του κηρυκων γενους μετα του επι βωμο[υ ιε]ρεως επικρατους του καλλιμαχου λευκονοεως και του πυ[ρ]φορου και ιερεως των χαριτων και της αρτεμιδος της επιπ[υρ]γιδιας λεοντιου του τιμαρχου κηφ[[ε]]ισιεως και του κηρυκος ταιν θεαιν διονυσιου του δημοστρατου παλληνεως και του παναγους κηρυκος θεοφιλου του μενεκρατους χολλειδου κ[αι] του ιερεως του ερμου του πατρωου και κηρυκος του απολλων[ος] του πυθιου γοργιππου του ευδημου μελιτεως και του λιθοφορου του ιερου λιθου και ιερεως διος οριου και αθηνας οριας και ποσειδωνος προσβα[σ]τηριου και ποσειδωνος θεμελιουχου δωσιθεου του κλεομενους μαραθωνιου και των υμναγωγων αριστοδημου του αργειου τρικορυσιου μεννεου αζηνιεως φιλ[η]μονος μελιτεως διοτ[ε]ιμος διοδωρου αλαιευς αποληξις απελλικωντος εξ οιου δημοχαρης μενανδρου αζηνιευς σαρ[α]πιων και διοκλης οι διοκλεους μελιτεις αρχιτιμος σφηττιο[ς] θεμιστοκλης ξενοκλεους αγνουσιος διονυσοδωρος δειρα[δι]ωτης κιχησιας λεοντος αιξωνευς απολλωνιος κτησικλεου[ς] αχα[ρ]νευς δημοστρατος διονυσιου παλληνευς τιμοσθενης τι μαρχο[υ] κηφ[ε]ισιευς μενανδρος δημοχαρους αζηνιευς αριστ[αι]χ[μ]ος αμμωνιου αναφλυστιος σοφοκλης φιλωτου σουνιευς γ[ο]ν[ω]ι δε διονυσοδωρου δειραδιωτου ιοφων διονυσοδωρου δειρ[α]διωτης αλεξανδρος αγαθοκλεους λευκονοευς ευφρων μαρ[α]θωνιος [σ]ελευκος δημεου αλαιευς μικιων φιλοκρατους πειραιε[υς] ποιησαμενοι προς τον δημον προσοδον εμφανιζουσιν τον δα[ι]δουχον θεμιστοκλην δαιδουχου θεοφραστου αγνουσιον αρετηι κα[ι] ευγ[ε]νειαι διαφεροντα μη μονον τον εατου βιον παρεχεσθαι π[λ]ειστης αξιον τιμης αλλα και τηι περι την δαιδουχιαν υπεροχη[ι] το σεμνον και τ[ε]ιμιον των ιερων επαυξειν εξ ων το περι τα μυστηρια μεγαλοπρεπες περιττοτερας εκπληξεως υπο παντος ανθρωπου και του προσηκοντος αξιουται κοσμου παρειληφοτα την ευ[γ]ενειαν και την απ αυτης ιερεωσυνην εγ διαδοχης παρα του πατρος θεοφραστου και του παππου θεμιστοκλεους και σοφ[οκλ]εους ος ην του πατρος αυτου θειος και ξενοκλεους του επιπα[π]που ος ην αδελφος μεν λεοντιου θειος δε σοφοκλεους των γεν[ο]μενων ιερεων επι βωμου και φιλοξενιδου του γενομενου μεν πρ[ο]τερο[ν] ιερεως επι βωμου μετα δε ταυτα δαιδουχου του αδελφο[υ] κηφ[[ε]]ισοδωρου του επι βωμου ιερεως ος ην προς ανδρων επιπαπ[π]ος αυτου τωι πατρι θεοφραστωι και σοφοκλεους ος προς μητρ[ος] ην επιπαππος αυτωι και φιλιστιδου ος ην πατηρ μεν φιλοξενιδου κ[αι] [κ]ηφ[ε]ισοδωρου επιπαππος δε θεμιστοκλεους του παππου αυτου ο[ς] γ[ε]νηθεις ιερευς επι βωμου μεταπαρελαβεν επιφανεστατα την δ[αιι]δουχιαν και αντιφωντος ος ην μεν εξ ανεψιων παιδων γεγονως [φι]λιστιδηι κατασχων δε και αυτος την επι βωμου ιερεωσυνην μεταπαρελαβεν διασημοτατα την δαιδουχιαν και λεοντιου του σοφοκλεους μεν πατρος παππου δε ξενοκλεους του επιπαππου αυτο[υ] -- και προ τουτων απαντων ερμοτ[ε]ιμου τε και ιεροκλειδου των δα[ι]δουχησαντων προ της κηρυκων αναγραφης εις το γραμματειον γενηθεντες εκγονοι σημων και ιεροκλειδης και αντιφων κατε σχον δια βιου την επι βωμου ιερεωσυνην -- ων εκαστου της τε προς τας θεας ευσεβειας και της περι την ιερουργιαν σεμνοτητος και φ[ι]λοτιμιας εμ πολλοις και μεγαλοις αγωσιν εις το γενος ψηφισθεισαι πολλακις υπο τε της βουλης και του δημου και του γενους παρ [ο]λον τον καιρον τιμαι και καθιερωμεναι παρα ταις θεαις αυταις ικο[ν]ες εναργεις εστασιν αποδιξις παντα δε πραττοντα της του γε[ν]ους αυξησεως ενεκα και των προσηκοντων τιμιων αυτωι τε και εκ[α]στωι των εκ του γενους ιερεων σπουδασαντα περι την των πατρ[ι]ων επιγνωσιν και την ιδησιν εσχηκοτα μη μονον εκ της περι την ο[ι]κιαν γεγονυιας επι πολλας γενεας αυτωι δαιδουχιας αλλα και τη[ς] περ[ι] αυτον φιλοτ[[ε]]ιμιας εις την των εκλελειμμενων πατριων α[πο]κτησιν επιπεσουσης της περι τας απογραφας ζητησεως πολλα [και] [μ]ε[γ]αλα διαπεπραχθαι εξ [-]ιι[-]ιτογε[------]ν προσηκουσαν [----] [---------------------------].
Attica — Eleusis — 20/19 BC — Eleusiniaka 1 (1932) 223-236 — K. Clinton, Sacred Officials (1974) 50-57 — SEG 30.93
 20/19 BC 